खेचेयोपलरी झील
खेचेयोपलरी झील (Khecheopalri Lake), जिसका मूल नाम खा-चोत-पलरी (Kha-Chot-Palri, अर्थात् पद्मसम्भव का स्वर्ग) था, भारत के सिक्किम राज्य के पश्चिम सिक्किम ज़िले के खेचेयोपलरी गाँव के समीप स्थित एक पवित्र झील है। यह ग्यालशिंग के समीप, पेल्लिंग से 34 किमी पश्चिमोत्तर में और राज्य की राजधानी, गंगतोक, से 147 किमी दूर है। धार्मिक मान्यता है कि इस झील पर एक भी पत्ता गिरे तो आसपास के पक्षी उसे तुरंत निकाल देते हैं।